Kamu bisa jelasin ke aku soal Geografi masa dalam bahasa melayu?

Geografi masa atau geografi masa-ruang ialah cabang geografi yang membincangkan faktor masa pada aktiviti manusia ruangan. Laluan masa-ruang yang difikirkan oleh Hägerstrand menunjukkan pergerakan seseorang individu di dalam persekitaran ruangan-masa dengan kekangan dikenakan pada individu itu oleh kedua-dua faktor tersebut. Subbidang geografi masa berasal daripada Torsten Hägerstrand, ahli geografi Sweden, yang mengenal pasti tiga kategori kekangan:

Autoriti - pengehadan kemudahan untuk memasuki sesetengah tempat atau domain yang dikenakan pada individu oleh pemilik atau pihak berkuasa;

Keupayaan - pengehadan pergerakan individu, berdasarkan faktor biologi seperti keperluan untuk makan, minum, dan tidur; dan

Gandingan - sekatan pada individu yang mengikatnya pada sesuatu tempat semasa berinteraksi dengan orang-orang yang lain untuk menyiapkan sesuatu tugas.

Bagaimanapun, kaedah-kaedah yang dikaitkan dengan geografi masa telah dibidas oleh sebilangan ahli geografi pasca-moden dan ahli geografi kewanitaan.